Περιβαλλοντική και οικονομική σημασία της θήρας στο νησί της Τήλου
Creators: name: Θεοδωρίδης, Νικόλαος Αποστόλου
Publisher: name: Aristotle University of Thessaloniki
Year: 2007
Subjects: Θήρα
Προστασία περιβάλλοντος
Αειφορική διαχείριση
Φυσικοί πόροι
Περιβαλλοντική ηθική
Οικονομική αποτίμηση
Δικαιώματα ζώων
Συμμετοχική διαχείριση
Hunting
Conservation
Sunstanable use

description: Το θέμα της άσκησης ή μη της θήρας, στο νησί της Τήλου, στα Δωδεκάνησα, απασχολεί εδώ και δεκαπέντε περίπου χρόνια την τοπική κοινωνία, τις Κυνηγετικές οργανώσεις, τις αρμόδιες Υπηρεσίες, τις φιλοπεριβαλλοντικές οργανώσεις, τα πολιτικά κόμματα και τις πολιτικές ηγεσίες. Κατά τη διάρκεια της 15ετίας αυτής, έχουν παγιωθεί ουσιαστικά δύο καταστάσεις, σε κάθε μια από τις οποίες συνασπίζονται αντίστοιχα όσοι είναι οι υπέρ της άσκησης της θήρας στο νησί και όσοι είναι κατά αυτής. Οι δύο πλευρές έρχονται σε αντιπαράθεση και προβάλλουν εκατέρωθεν συγκεκριμένα επιχειρήματα προκειμένου να υποστηρίξουν την ορθότητα της άποψής τους, ενώ οι αρμόδιες υπηρεσίες και η πολιτική ηγεσία βρίσκονται στο επίκεντρο των συγκρούσεων και προσπαθούν να ισορροπήσουν την κατάσταση, με προσωρινές, διαρκώς ανανεούμενες όμως, αποφάσεις. Στην παρούσα εργασία γίνεται διερεύνηση των κοινωνικοοικονομικών παραγόντων, που άπτονται του θέματος της αντιπαράθεσης, στην κατεύθυνση και στην προσπάθεια διερεύνησης και ανάλυσης του συνόλου των δεδομένων και του συνολικού προβλήματος. Το πλαίσιο διερεύνησης στοιχειοθετούν τα ειδικά χαρακτηριστικά της περιοχής, τα στοιχεία που επηρεάζουν θετικά ή αρνητικά την οικονομική και κοινωνική ανάπτυξη του νησιού, η πληθυσμιακή κατάσταση και το βιοτικό επίπεδο των κατοίκων, οι ανανεώσιμοι και οι μη ανανεώσιμοι φυσικοί πόροι του και το καθεστώς προστασίας τους, οι πιέσεις προς το φυσικό περιβάλλον και τα διάφορα περιβαλλοντικά προβλήματα. Στο πλαίσιο αυτό γίνεται εντοπισμός και ταυτοποίηση των επιμέρους κοινωνικών ομάδων, που επηρεάζονται θετικά ή αρνητικά από την άσκηση ή μη της θήρας, καθώς και των ομάδων, που θεωρούν ότι έχουν λόγο στο θέμα αυτό, ανεξάρτητα από τον εάν αυτές επηρεάζονται ή όχι και εκτιμάται τέλος το μέγεθός τους. Το θέμα προσεγγίζεται σχετικά και από την πλευρά της βιοηθικής, της περιβαλλοντικής ηθικής καθώς και των δικαιωμάτων των ζώων. Από την έρευνα φάνηκε ότι τα περιβαλλοντικά προβλήματα της νήσου Τήλου, δεν απέχουν πολύ από τα γνωστά προβλήματα των άλλων μικρών νησιών του Αιγαίου, με σημαντικό, κοινό και ουσιαστικό εκείνο της ασύδοτης βοσκής. Οι φορείς και κοινωνικές ομάδες, που ενδιαφέρονται για την επίλυση του προβλήματος της άσκησης ή μη άσκησης θήρας στο νησί, ανέρχονται συνολικά σε είκοσι τέσσερις (24), από τους οποίους οι δεκατρείς (13) εκδηλώνουν έντονο το ενδιαφέρον τους και διαδραματίζουν πρωταγωνιστικό ρόλο. Τα μέλη των πέντε (5) από τους πρωταγωνιστικούς φορείς έρχονται καθημερινά σε επαφή με το πρόβλημα. Παρόλο που στις ομάδες αυτές ανήκουν και επαγγελματικές ομάδες και επηρεάζονται, σε διαφορετικό βαθμό η κάθε μία από την τελική απόφαση συνέχισης ή απαγόρευσης του κυνηγιού, εν τούτοις συμπεριφέρονται περισσότερο ως κοινωνικές ομάδες και με την ιδιότητα του οικολόγου, του κυνηγού και του κατοίκου Τήλου. Όλα τα μέλη των ανωτέρω ομάδων εκφράζουν έντονο ενδιαφέρον για τα τοπικά και παγκόσμια περιβαλλοντικά θέματα. Στις υπόλοιπες περιπτώσεις οι απόψεις των τριών ομάδων διαφέρουν ή έχουν ανά δύο ομοιότητες. Οι ομάδες των κυνηγών και των οικολόγων πιστεύουν ότι μπορεί να συνυπάρξει η άσκηση θήρας και η προστασία του φυσικού πόρου, εάν ληφθούν τα κατάλληλα διαχειριστικά μέτρα. Οι κάτοικοι της Τήλου ομόφωνα σχεδόν δηλώνουν την αντίθεσή τους με την άσκηση της θήρας και την ασυμβατότητα της θήρας με την έννοια της αειφορικής διαχείρισης του φυσικού περιβάλλοντος. Προκύπτει επίσης ότι βλάβη στο φυσικό περιβάλλον, πέραν της όχλησης των αρπακτικών, δεν θα είναι μεγάλη από την άσκηση θήρας, εφόσον ληφθούν τα κατάλληλα διαχειριστικά μέτρα, αλλά ούτε και η απώλεια των κυνηγών θα είναι μεγάλη από την κατάργηση της θήρας.Η αξία την οποία αποδίδουν στο φυσικό περιβάλλον της Τήλου οι κάτοικοι της Δωδεκανήσου εκτιμάται με την Μέθοδο Πιθανολογικής Αποτίμησης σε 14.866.209,95. Εκτιμάται, ότι για την επίλυση του προβλήματος θα πρέπει πρώτα να γίνει λεπτομερής ενημέρωση των ενδιαφερομένων σε θέματα αειφόρου ανάπτυξης, πολλαπλών σκοπών της δασοπονίας, προστασίας φυσικού περιβάλλοντος και κατόπιν με συναινετικές διαδικασίες και με συμμετοχή των μελών των ανωτέρω κοινωνικών ομάδων, ευρεία συζήτηση και διαβούλευση. Δεν θα πρέπει να αποκλειστούν λύσεις που θα περιλαμβάνουν συμμετοχή στη διαχείριση του περιβάλλοντος, σύμφωνα με τις βασικές αξίες και αρχές της Συμμετοχικής διαχείρισης και της ισχύουσας περιβαλλοντικής και Δασικής νομοθεσίας.
description: In the island of Tilos exercise of hunting, especially grouse hunting has become subject of a long lasting confrontation. State and politicians are concerned for the optimal solution. In order to detect the possibility of a consensus solution, this paper investigates the factors and the incentives which form views and standpoints from both sides. There are three main social groups which form the "atmosphere" and, at the same time, the framework of the problem's solution : hunters, ecologists and island inhabitants. The members of the above mentioned groups as a whole expresss their strong interest on regional and global environmental issues. There are related issues where a coincidence of views is recorded as well as other issues, where views differentiate. Research concluded that the damage to the natural environment cuased by the exercise of hunting is not supposed to be great, provided that all appropriate management measures will be taken. The loss for the hunters and ecologists believe that hunting and natural resource protection can coexist, provided that all appropriate management measures will be taken. Tilos inhabitants express almost unanimously their solid opposal to the exercise of hunting which they believe is incompatible with the notion of sustainable management of the natural environment. In all related issues the views of these three groups differ of present similarities pairwise. It seems possible to achieve a consensus solution, following a detailed uptade of all interest parts on topics dealing with sustainable development, multi-purpose forestry, protection of the natural envoronment and relevant joint cosnultation. Alternative solutions including participatory management in terms of the current forest and environmental legislation are not excluded. Natural resource valuation with the use of Contingent Valuation Method(CVM) shows a significant disperation of values between and within social groups as well